ปล่อยอาวุธหาความได้เปรียบ
เพียงกระบวนท่า ก่อนเลือกตั้ง,เมื่อการเลือกตั้งเป็นเรื่องที่ไม่สามารถหลีกเลี่ยงได้ เพราะรัฐธรรมนูญได้กำหนดเอาไว้ชัดเจนแล้ว รวมถึงนานาชาติก็คาดหวัง ว่าจะต้องเกิดขึ้น,ที่สำคัญก็คือ คสช.จะดิ้นไปทางอื่นไม่ได้แน่,แต่ก่อนที่จะเดินไปถึงจุดนั้น ทั้ง 2 ฝ่ายก็เริ่มปล่อยอาวุธด้วยกระบวนท่าต่างๆเพื่อให้เกิดความได้เปรียบก็เท่านั้น,นักการเมืองจาก 2 พรรคใหญ่ คือ เพื่อไทยและประชาธิปัตย์ กลายเป็นแนวร่วมโดยปริยาย จึงพยายามหาวิธีการกดดันรัฐบาล คสช. ทุกรูปแบบ,การปลดล็อกการเมืองที่เคยเรียกร้องมาตลอดก็ซาไป หลังจากที่ประชาธิปัตย์เปลี่ยนท่าทีกดดันด้วยการไม่เรียกร้องเรื่องนี้,แต่โยนกลับไปให้ คสช.ที่จะต้องรับผิดชอบหากพรรคการเมืองเกิดปัญหาในกระบวนการเตรียมการเลือกตั้ง,งานนี้ นายหัวชวน อ่านทะลุแล้วว่าควรจะปล่อยอาวุธอย่างไร,พลอยทำให้เพื่อไทยง้างเก้อต้องผ่อนเกมนี้ไปโดยปริยาย,อีกทั้งมีประเด็นใหม่ๆที่จะโหมใส่ คสช.ได้อย่างต่อเนื่อง เพราะมีข้อเสนอจากแนวร่วมของ คสช.ออกมาเคลื่อนไหวอยู่หลายประเด็น,อันเกี่ยวพันกับการเมืองเรื่องของ คสช.ล้วนๆ,การแก้ไขกฎหมายลูกว่าด้วยพรรคการเมืองเพื่อขยายเวลาการเตรียมการของพรรคการเมืองในเรื่องของสมาชิกพรรค ซึ่งมองดูแล้วหากไม่ทันจริงๆก็น่าจะแก้ไขได้,แต่ปรากฏมีประเด็นพ่วงออกมาอีกหลายอย่าง ไม่ว่าจะเป็นการรีเซ็ตพรรคการเมือง การเซ็ตซีโร่สมาชิกพรรคการเมืองและยังมีการเลือกตั้งที่ผู้สมัครไม่ต้องสังกัดพรรค,ทั้ง 3 ประเด็นนี้ พันกันเป็นลูกโซ่เลยทีเดียว,เพราะแม้จะต่างประเด็น แต่เป้าหมายเดียวกันทั้งหมดคือต้องการให้พรรคการเมือง โดยเฉพาะพรรคใหญ่ 2 พรรคเกิดปัญหา,รีเซ็ต ก็คือการเรียกแถวสมาชิกพรรคกันใหม่,เซ็ตซีโร่ ก็คือการโละทิ้งสมาชิกทั้งหมดแล้วหากันใหม่ อ้างว่าเพื่อให้เกิดความเป็นธรรมแก่พรรคการเมืองใหม่และพรรคการเมืองเล็กๆ เพราะมีการได้เปรียบเสียเปรียบกันอยู่,ไม่สังกัดพรรค เป็นข้อเสนอใหม่อีกเช่นกัน อ้างว่าเพื่อให้เปิดกว้างทางการเมืองให้เกิดความเป็นอิสระ,ทำให้เกิดความปรองดอง,เมื่อเปิดหน้าออกมาอย่างนี้ก็เลยรู้ว่าใครเป็นใครกันบ้าง มีจุดมุ่งหมายอะไร และต้องการทำอะไรเพื่อใคร,การไม่สังกัดพรรคการเมืองนั้น คงเป็นเรื่องยากไปเสียแล้ว เพราะรัฐธรรมนูญได้กำหนดเอาไว้ชัดเจนแล้ว เพียงแต่ผู้เสนอต้องการหวังผลทางการเมืองมากกว่า,แต่รีเซ็ตหรือเซ็ตซีโร่นั้นชัดเจนในตัวของมันเองด้วยเป้าหมายเพื่อหวังผลหลายอย่าง ทั้งทำให้การเลือกตั้งช้าออกไป ทำให้พรรคใหญ่เตรียมการไม่สมบูรณ์พอ สร้างโอกาสพรรคหนุน คสช.,ทำให้ คสช.ได้เปรียบทุกประตูโดยไม่ต้องทำอะไรเลย,บรรยากาศลักษณะนี้เคยเกิดขึ้นมาหลายครั้ง หากทำได้ฝ่ายผู้มีอำนาจก็ได้ประโยชน์เพิ่มขึ้น แต่ก็จะเกิดปัญหาความขัดแย้งเพิ่มมากขึ้น,ที่พึงระวังก็คือ ในสถานะของ คสช. เวลานี้แม้จะมีแต้มบวกเรื่องการยอมรับจากนานาชาติมากขึ้น เพื่อสอดรับต่อการแก้ไขปัญหาเศรษฐกิจรากหญ้า,แต่ในทางการเมืองแล้ว อาการก็ไม่ค่อยจะดีนัก.,สายล่อฟ้า
เมื่อการเลือกตั้งเป็นเรื่องที่ไม่สามารถหลีกเลี่ยงได้ เพราะรัฐธรรมนูญได้กำหนดเอาไว้ชัดเจนแล้ว รวมถึงนานาชาติก็คาดหวัง ว่าจะต้องเกิดขึ้น ที่สำคัญก็คือ คสช.จะดิ้นไปทางอื่นไม่ได้แน่
เลือกตั้ง,คสช.,รัฐธรรมนูญ,กล้าได้กล้าเสีย,สายล่อฟ้า,ข่าวทั่วไป